| ErhvervsuddannelserSkabelon til aktiviteter eller forløb på emu.dk Skabelonen er en rettesnor for dig, der skal skrive tekster til emu.dk. Skabelonen gør i sig selv ikke teksten god, men er vigtig i forhold til at gøre forløb og aktiviteter ensartede og brugervenlige på emu.dk. Det er derfor vigtigt, at du forholder dig til skabelonen og også emus redaktionelle retningslinjer. Husk, at aflevere din tekst i en word-fil og henvend dig til din redaktør, hvis du er i tvivl.  **Eksempler**   * [Boldbasisforløb - Innovation og plads til alle](https://emu.dk/eud/idraet/alsidig-idraetsudfoldelse/boldbasisforlob-innovation-og-plads-til-alle) * [Brugertest](https://emu.dk/eud/erhvervsinformatik/erhvervsrettet-digital-udvikling/brugertest) * [Energiforbrug, effekt og virkningsgrad](https://emu.dk/eud/fysik/det-eksperimentelle-arbejde/energiforbrug-effekt-og-virkningsgrad) * [Energiomsætning og dynamik](https://emu.dk/eud/fysik/det-eksperimentelle-arbejde/energiomsaetning-og-dynamik) * [Projektforløb: Prognose - hvordan ser fremtiden ud?](https://emu.dk/eud/matematik/didaktik-i-faget/projektforlob-prognose-hvordan-ser-fremtiden-ud) * [Social ulighed i det danske](https://emu.dk/eud/samfundsfag/sociologi/social-ulighed-i-det-danske-samfund) * [Skat på skemaet](https://emu.dk/eud/samfundsfag/okonomi/skat-pa-skemaet) | |
| --- | --- |
| **Titel**  Max 75 anslag inkl. mellemrum | Beskrivende og kort |
| **Manchet**  Max 210 anslag inkl. mellemrum | * Manchetten giver et kort og præcist overblik over indhold, tema og metode. Teksten skal give information og vække interesse. * Fremhæv, om der er tale om *en aktivitet* eller *et forløb*, hvor der indgår flere aktiviteter. * Hav fokus på målgruppen; hvorfor er emnet relevant for fagpersonen eller målgruppen? |
| **Målgruppe og forventet tidsforbrug** | Angiv målgruppe (grundfag, erhvervsfag, niveau, GF1, GF2, hovedforløb og evt. uddannelsesområde) og forventet tidsforbrug i antal lektioner eller moduler. |
| **Formålstekst**  Mellem 450-600 anslag inkl. mellemrum. | Beskriv kort hvilke dele af faget, der primært arbejdes med i aktiviteten/ forløbet, fx indhold, temaer, begreber, arbejdsformer og kompetenceområde.   * **Fagbilag/vejledninger.** Hvilke dele af læreplaner eller vejledninger bliver eksemplificeret igennem forløbet/aktiviteten? * **Faglige mål/kernestof.** Fremhæv konkrete faglige mål/kernestof (max 2-3 angivelser). |
| **Aktivitet/forløb** | **Planlægning / overvejelser**   * Kort metodisk/didaktisk forklarende introduktion til aktiviteten/forløbet. * Angiv elevforudsætninger, samarbejdsformer og organisering. * Nævn gerne tvær-/flerfaglige muligheder i forløbet, og om der kan tilknyttes skriftlige opgaver/portfolio.   **Tilrettelæggelse**   * Beskriv hvis der er noget omkring fx brug af digitale redskaber, arbejdsformer eller andet, som læreren bør tage stilling til – der kan linkes til relevante sider på og uden for emu-sitet. Det kan også beskrives, hvis forløbet kræver planlægning i form af særlige materialer, ture ud af huset mm.   **Forløbets/aktivitetens opbygning**   * Beskriv opbygningen i lektioner/moduler med overskrifter, der gør indholdet let at overskue. Beskriv introduktion, aktiviteter samt evt. idéer til samtaler og refleksioner. Præsenter indholdet som forslag, noget læreren kan vælge (i praksis er det bedst at undgå bydeform). * Eventuelle arbejds- og refleksionsspørgsmål kan tilføjes. * Angiv eventuelle produkter, skriftlige afleveringer eller om arbejdet skal dokumenteres i portfolio.   **Evaluering og refleksion**   * Forslag til feedback og evaluering, gerne både formativ og summativ. * Forslag til perspektivering og det videre arbejde. * Evt. forslag til, hvordan forløbet/aktiviteten kan udvikles. * Forslag til videre studier/forskning inden for emnet |
| **Bilag** | **Til download.**  Evt. bilag der skal kunne downloades fra emu.dk. Bilag medsendes som word-filer til emu-redaktionen. |
| **Kreditering** | **Hvem?**  Navne, titler og evt. samarbejdspartnere. |
| **Referencer** | **Evt. litteraturliste.**   * Læs mere om korrekt angivelse af referencer, kilder og litteraturliste i emus redaktionelle retningslinjer.   **Viden og inspiration**.   * Evt. referencer eller links til inspiration og supplerende materialer |